paragraph_text: Nora B-52 (Novo ORužje Artiljerije) služi kao samohodno topništvo ili samohodna haubica. Stvorena je zbog potrebe za novom, brzom i pokretnom samohodnom haubicom koja će se koristiti umjesto starog samohodnog topništva. Nora B-52 je dizajnirana sa 155 mm topom M84 NORA-B koji je montiran na kamion FAP-2632 ili sličnim s pogonom 8x8. Umjesto navedenog, može se ugraditi i D-20 top. Testiranja te haubice završena su s velikim uspjehom i entuzijazmom srpskih časnika te je započela njena aktivna proizvodnja. Srbija je također izjavila svoju namjeru za izvozom Nora B-52 samohodne haubice po Europi tijekom predstavljanja na sajmu oružja "Partner 2009" u Beogradu.